KATMATA PALGEGA
Tere tulemast vaatama saadet "Katmata palgega".
Tänane saade on 2. osa seeriast "Pühas Vaimus nägemine".
Eelmises saates, mis oli 1. osa kogu 12-osalisest seeriast,
rääkisime vaimse tunnetuse ülesäratamisest.
Tänases osas räägime aga sellest,
kuidas tunda ära Jumala hääl ja Tema ilmutused.
Saate lõpuosas näete ekraanil E-aadressi: trm@ilmestysmaja.fi
Kui sul on unenägusid või nägemusi,
mida tahad jagada minuga või meie prohvetliku meeskonnaga,
siis saada meile sõnum.
Sest kui neis on midagi sellist, millest sa ise pole veel aru saanud,
siis tahame paluda ja näha, kas ehk Jumal annab meile midagi,
mida lisada sellele, mida oled juba ise näinud ja kuulnud.
Täna aga räägime Jumala ilmutusest.
Avame Johannese evangeeliumi 6:36
"Vaim on see, kes elustab, lihast ei ole mingit kasu.
Sõnad, mis ma teile olen rääkinud, on vaim ja elu."
Matteuse 4:4 ütleb Jeesus:
"Kirjutatud on: Inimene ei ela üksnes leivast,
vaid igast sõnast, mis lähtub Jumala suust."
Isa ootab ja igatseb, et me elud võiks kasvada ühte Temaga.
Et me eluviis võiks hõlmata suhtlust Jumalaga;
et me kuulaks ja paneks Teda tähele.
5 Moosese 30:20 on öeldud: "Armastades Issandat, oma Jumalat,
kuulates tema häält ja hoidudes tema poole!
Sest see on su elu ja su päevade pikkus,
et sa võiksid elada maal, mille Issand on vandega tõotanud anda
su vanemaile, Aabrahamile, Iisakile ja Jaakobile."
Oleme saanud uue elu Jeesuses Kristuses
ja me võime kuulda oma Karjase, Jeesuse, häält.
Jeesus ütles, et kes iganes elab tões, see kuuleb Jumala häält.
Ja me kõik ju tahame elada tões ja kuulda Tema häält,
sest see on võimsaim relv kogu su elus, töös ja tegemistes.
See, et oled ühel meelel Jumalaga.
See, et sa kuuled või näed Jumala ilmutust
ja mõistad seda südame silmadega.
Tarkuse ja tunnetuse Vaim, ava me südamesilmad
ja arusaam Jumala asjadest.
Siis sa saad olla Jumalaga ühel meelel.
Ja kui siis Jumal räägib või näitab sulle midagi,
siis see on alati kooskõlas Piibliga.
Räägime sellest peagi lähemalt.
Kuid vaatame siinkohal Aadama ja Eeva ühel lainel olemist,
mille pattulangemine murdis.
Jumal koputab me südame uksele ja tahab pääseda me südame aeda.
Jeesus on avanud meile tee osadusse Jumalaga.
Sellesse samasse, mis oli Aadamal ja Eeval paradiisis.
Tänu Jeesuse ristitööle ja Püha Vaimule, võime elada Jumala ligiolus.
Jumal tahab rääkida sinuga igal päeval
ja ilmutada sulle võrratuid asju otse oma südamest.
Aadam ja Eeva teadsid seal paradiisis, milline on Jumala hääl.
Enamus tänapäeva inimesi elab aga olukorras,
kus nad väga ikka ei tea, millise "kõlaga" Jumala hääl on.
Kuid Jumal tahab kõrvaldada katted me hingelt ja südamelt,
et võiksime hakata nägema ja kuulma, milline Ta on.
Jumala ootab endiselt me südame aias,
et me tuleks tagasi Tema ligiollu ja sööks sealt elupuust.
Sest Jumala huulilt lähtuvad sõnad toovad meile elu.
Järgmiseks tahaks aga rääkida kahest kreekakeelsest sõnast,
milleks on logos ja rhema.
Logos on 'terviklik ilmutus Jumalast' ehk siis Piibel.
Johannese 5:39-40 on öeldud:
"Te uurite pühi kirju, sest te arvate nendest saavat igavese elu -
ja just need on, mis tunnistavad minust."
Jumal tahab, et Tema Sõna oleks kirjutatud me südamelauakestele.
Ühtsus Jumalaga hõlmab endas nii logost kui ka rhemat.
Logos on 'terviklik ilmutus Jumalast'.
Rhema-sõna on aga üks eriline sõna, mis tõuseb esile
ühel kindlal hetkel ühe kindla olukorra jaoks.
Kui logos e Jumala terviklikkus saab rohkesti külvatud me südameisse,
on Tal ka seeläbi võimalus tuua esile üks sõna tänaseks päevaks.
Seetõttu tahab Jumal, et me toituks jätkuvalt Tema Sõnast.
Kuid samas tahab Ta anda veel ka iga päeva jaoks eraldi
oma mõtteid ehk rhema-sõnu.
Rooma kiri 10:17 ütleb:
"Usk tuleb kuulutusest, kuulutus aga Kristuse sõna kaudu."
See kuulutus ehk tegelikult kuulmine tähendab seda,
et tuleb olla kuulja; tuleb olla kuuldel.
"Kuulmine tuleb Kristuse sõna kaudu" viitab aga rhema-sõnale.
Ehk siis usk tuleb ja kasvab,
kui viibime Püha Vaimu ligiolus ja paneme tähele Jumalat.
Kui paneme avatud südamekõrvadega tähele igat sõna, mida Jumal ütleb.
Ma ütlesin siin südamekõrvad...
Õpetussõnades 4:20 on öeldud:
"Mu poeg, pane tähele mu sõnu, pööra oma kõrv mu kõnede poole!"
Kui loeme Jumala Sõna ja pühendame kogu oma tähelepanu sellele
ja me mitte ainult ei loe, aga ka paneme tähele,
mida me sisemised kõrvad samaaegselt kuulevad;
mida nad vaimsel tasemel kuulevad.
Me peame õppima kuulama südamekõrvadega
ehk siis oma seesmise kuulmisvõimega.
Ja kui siis ka Piiblis räägitakse südamesilmadest,
siis püüa vaadata kaugemale loetavast tekstist
ja panna tähele, mida see vaimses mõttes tähendab.
Õpetussõnad 4:21 ütleb:
"Ära kaota neid enesel silmist, hoia need oma südames."
Heebrealaste 12:2 ütleb:
"Vaadakem üles Jeesusele, usu alustajale ja täidesaatjale."
Isa soov on, et kui me loeme Ta Sõna,
või kui me kuuleme mõnda head õpetust oma kogudustes
ja me vaimsed kõrvad on avatud,
et me siis paneks tähele ka seda, mida Püha Vaim ütleb.
Või ka näeks, mida Ta näitab.
Isa tahab, et me oleks kõige täiega täidetud Tema Sõnaga.
Et me seda ammutades, võiks lasta sel saada osaks meist
ja sellest võiks tõusta esile see eriline Jumala tahe meie suhtes.
Minu isiklik kogemus neis asjus ulatub tagasi aega,
mil olin just saanud usklikuks nii oma 20 aastat tagasi.
Märkasin koheselt, et üks minu aktiivsemaid meeli on nägemine.
Mu mõttemaailm täitus erinevate piltide ja nägemustega
ja ma ei saanud aru, kust need tulevad.
Olin hämmingus, kui teenistuste ajal nägin nii palju erinevaid pilte.
Neid tuli kui uksest ja aknast.
Kuna ma aga sain head ja õiget õpetust, siis hakkasin mõistma,
et üks esimesi kanaleid, mille kaudu Jumal tahab mind kõnetada,
on vaimsete silmadega nägemine.
Ja ma hakkasin igatsema üha enama järele.
Üks pilt, mida nägin kohe peale usule tulemist, oli see,
et nägin ühte silma enese ees ja see silm tuli mulle aina lähemale.
Ja siis ma mõistsin, et see on Jumala silm, mis uurib mind.
Ja ma võisin öelda Psalmide 17:8 põhjal:
"Hoia mind nagu silmatera; oma tiibade varju alla peida mind."
Jumal tahtis mulle seda näidata ja ma imetlesin seda silma,
mõistes, et Jumal tahab anda teada, et Ta jälgib mind igal hetkel.
Ida hakkab peagi mängima ja laulma Pühas Vaimus.
Las see olla aeg, mil laseme Püha Vaimul ilmuda endile.
Kas sa siis kuulad südamekõrvadega või vaatad südamesilmadega...
Kaalud Jumala asju oma südamemeeltega.
Oma südame tahtega suundud sinna, kuhu Jumal tahab sind viia.
Tunne end mugavalt ja ütle: "Jumal, tule ja kohtu minuga.
Luba mul mõista seda kanalit,
kas kõneled minuga esmalt sõnade või piltide kaudu?
Või tunnetusesõna kaudu?"
Kuid ilmselgelt need kõik peavad toetuma Jumala Sõnale.
Kiitkem ja teenigem üheskoos Jeesust.
Vaid üks sõna Sinult Vaid üksainus sõna
Vaid üksainus sõna muudab kõik
Vaid üks sõna Sinult Vaid üksainus sõna muudab kõik
Isa, kõnele minuga Räägi mu südamesse
Vaid üksainus sõna muudab kõik
Isa, kõnele minuga Räägi mu südamesse
Vaid üksainus sõna muudab kõik
Vaid üks sõna Sinult Vaid üksainus sõna
Vaid üksainus sõna muudab kõik
Vaid üks sõna Sinult Vaid üksainus sõna
Vaid üksainus sõna muudab kõik
Isa, kõnele minuga Räägi mu südamesse
Sest üks Sinu sõna muudab kõik
Isa, kõnele minuga Räägi mu südamesse
Sest üks Sinu sõna muudab kõik
See muudab kõik
See üksainus sõna See üksainus sõna Sinult, Isa
See üks sõna muudab mu elu See üksainus sõna muudab kõik
Oled nii hea Oled nii hea
Jeesus, õpeta mind täna
Jeesus, õpeta mind Sest tahan näha ja kuulda Sind
Isa, õpeta mind
Sest üksainus sõna Sinult See üksainus sõna muudab kõik
Nägin selle palve ajal mõned pildid, mis inspireerisid mind.
Tahan rääkida kellelegi, kes on väga hoolikas oma hügieeni suhtes.
Sa tulid just köögist või WC-st ja pesid korralikult oma käed.
Nõnda samamoodi tahad sa ka olla püha ja puhas Jumala ees
Just sulle ma tahangi rääkida.
Ma näen sind otsekui enda ees
ja Jumala sõnad või ilmutused on otsekui riputatud sinu üle.
Otsekui Tema au ja ligiolu suruksid neid sõnu ja pilte sinu sisse.
Ma kogen, et sa oled kui kartnud
istuda maha koos Jumalaga ja veeta kvaliteetaega Temaga.
Sa oled olnud ebakindel ja hämmingus,
et kas Jumal tõesti võib ka minuga rääkida?
Või kas see on tõesti Jumalast?
Ma näen Jumala sõnu lähenemas, mistõttu ole koos Temaga,
sest imed hakkavad sündima!
Ta ootab, et võtaksid aega Ta jaoks
ja annaksid Talle võimaluse rääkida oma ellu.
Sul on olnud hästi kiire, palju tööpingeid jms, mis võtnud su aja,
nii et sul pole viimastel aegadel jagunud aega olla Jumalaga.
Kuid Isa ütleb, et tal on nii palju, mida rääkida ja näidata sulle.
Peatu siis hetkeks ja tea, et imelised asjad hakkavad sündima.
Jumal ise juhib sind iga päev, kui pühendad Talle kvaliteetaega.
Ta juhib sind üleloomulike asjade, sündmuste ja kohtumiste sisse.
Isa vaid ootab sind.
Sa oled kristlane, kes tahab olla puhas ja püha
ja kes saab sellest kõigest aru.
Kuid Jumal ütleb: "Luba mul kasutada sind.
Luba mul rääkida su ellu ja täita piltidega su meelemaailm."
Teine pilt, mille nägin, oli pööningul olevast inimesest,
kes otsis sealt pööningult mingeid asju.
Sa leidsid sealt ühe riidehilbu, mille kloppisid tolmust puhtaks.
Sa leidsid sealt ka raamatu, mille oled kunagi ammu ise kirjutanud
Jumala üleloomulike asjade kohta.
Sa leidsid sealt ka muusikariista,
millega oled kord mänginud Jumala auks.
Ja ma kogen, kuidas Jumal ütleb sulle:
"Too alla need pööningule seisma jäänud asjad,
mis Jumal on istutanud su südamesse ja vaimu."
Ülistus, ülistustants,
raamatud, kuhu oled pannud kirja oma unenäod ja nägemused.
Õpetused, mida sa pole õpetanud.
Rääkimata jäänud pildid ja prohvetlikud sõnumid,
mis oled küll üles kirjutanud, kuid mitte kunagi jaganud.
Nüüd on aeg minna pööningule ja tuua need asjad tagasi oma ellu.
Need prohvetlikud pildid ja lood...
Sa oled kunagi olnud aktiivne kõigis neis asjus,
kuid nüüd on aeg tulla veelgi võimsamalt tagasi.
Olgu seal pööningul siis kitarr, flööt, viiul, tšello, tamburiin.
Sa oled kunagi varem neid kasutanud...
Kuid tänavune aasta on ülistuse aasta.
Aeg, kus Jumal ootab sinu ülistuse häält.
Ta ootab, et ohverdaksid Talle oma ülistust ja teenimist.
Ta rõõmustab, kui lähed Tema ligi ja Tema saab tulla sinu ligi.
Kui sa otsid ja Ta saab anda sulle.
Ta tahab avada sulle oma taevad igal päeval,
mistõttu aeg on tuua need asjad tagasi.
Olgu raamaturiiulilt või kummutist...
Kõik need Jumala aarded, mis on jäänud unustuste hõlma,
aga mis Ta ometigi on andnud su ellu.
Isa, ma tänan Sind,
et võime tunda ära Sinu hääle ja tahte.
Et võime kogeda ja tunda oma vaimulike meelte läbi,
mida Püha Vaim näitab veelgi sügavamal moel.
Isa kutsub: "Tule siia üles ja ma näitan sulle,
mis on veel ees ja mis saab sündima."
Ja me saame minna.
Jumal tahab tõsta prohvetlikku taset ja teha kuuldavaks oma hääle.
Et võiksime jätkuvalt elada sellel tasemel ja kuulda Tema häält.
Jumal elab meie seas ja me võime elada üleloomulikku elu.
Ja kui me siis kohtume inimestega kusagil tänaval või kaupluses,
võime me rääkida nende ellu tulevikku ja lootust.
Jumal näitab meile erinevate inimeste kohta, kuidas neid julgustada ning
kuidas rääkida nende ellu Jeesuse lootust ja tulevikku.
Anda rõõmuõli murede asemele ja ülistust masendunud hingedele.
Meile on usaldatud erinevaid võtmeid paljude inimeste südameisse.
Neid võtmeid jagatakse just praegugi.
Sulle meenuvad erinevad inimesed... Su naaber, töökaaslane või kes iganes,
keda võid julgustada ja kellele valgust näidata;
kellele rääkida tulevikku ja lootust.
Näen, kuidas palju väikeseid võtmeid sajab alla iga inimese südamesse.
Need on südamevõtmed - rhema-sõnumid inimeste jaoks.
Aitäh Sulle, Isa, et võime täie usukindluse ja kuulekusega
võtta vastu need asjad Pühas Vaimus ja teha seda, mida Jeesus tegi.
Sest Tema on meie eeskuju: meie tee, tõde ja elu.
Aitäh Isa selle eest, mida teed. Au Sinu nimele.
Isa, kõnele minuga Räägi mu südamesse
Sest üks sõna muudab kõik
Isa, kõnele minuga Räägi mu südamesse
Sest üks sõna muudab kõik
Vaid üksainus sõna Sinult
Tõlge: Anne-Ly Raukas